কবে থেকে নামবে ঝেঁপে বৃষ্টি! আদৌ মিলবে কি ‘স্বস্তি’?

ওয়েব ডেস্ক: ফেব্রুয়ারি থেকেই রাজ্যে শুরু হয়ে গেছে গরমের দাপট। এপ্রিল (April) মাসে তা থেকে অব্যাহতি পাওয়া যাবে এমন সম্ভাবনা কম। প্যাঁচপ্যাঁচে গরমে নাজেহাল অবস্থা বঙ্গবাসীর। তবে এরই মাঝেই কিছুটা হলেও স্বস্তির খবর দিয়েছে আলিপুর আবহাওয়া দফতর (Weather Update)। আগামী কয়েকদিন রাজ্যজুড়ে চলবে বৃষ্টি (Rain) বলেই জানানো হয়েছে। আবহাওয়া দফতরের পক্ষ থেকে বলা হয়েছিল,  মঙ্গলবার থেকেই তিলোত্তমায় নামবে ঝেঁপে বৃষ্টি, কিন্তু সেগুরে বালি। এখনও বৃষ্টির ছিটে ফোটারও দেখা মেলেনি। তবে বৃষ্টির আভাসে আবহাওয়ার কিছুটা হলেও ঘটেছে পরিবর্তন। ভোরবেলায় মনরোম আবহাওয়ার আভাস যেমন পাওয়া যাচ্ছে, রাতেও বেশকিছুটা আরামদায়ক হচ্ছে বাইরের তাপমাত্রা। সপ্তাহান্তে রয়েছে বৃষ্টির পূর্বাভাস। তবে আবহাওয়াবিদদের মতে, বৃষ্টির পূর্বাভাসের জন্যই কিছুটা রেহাই মিলবে, বৃষ্টির দিন ফুরলেই, আবারও প্রবল দাবদাহ ‘কামব্যাক’ করবে।

আরও পড়ুন: আজ থেকেই হাওয়া বদল, দক্ষিণবঙ্গের একাধিক জেলায় ঝড় বৃষ্টির পূর্বাভাস

উল্লেখ্য, আজ অর্থাৎ বৃহস্পতিবার দক্ষিণবঙ্গের তীরবর্তী এবং পশ্চিমের জেলাগুলিতে ঝড়-বৃষ্টির সম্ভাবনা রয়েছে।  সকাল থেকেই কলকাতা সহ রাজ্যের বিভিন্ন প্রান্তে মেঘলা আকাশ। ঝড়-বৃষ্টির সঙ্গে ঘণ্টায় ৩০ থেকে ৪০ কিমি বেগে বইতে পারে দমকা হাওয়া বলেও জানা যাচ্ছে। আজ থেকে রাজ্যজুড়ে যেই বৃষ্টি শুরু হবে আগামীকাল অর্থাৎ শুক্রবার সেই পরিমাণ বাড়বে বলেই জানা যাচ্ছে। বৃষ্টির সম্ভাবনা রয়েছে পুরুলিয়া, বাঁকুড়া, পশ্চিম মেদিনীপুর, ঝাড়গ্রাম এবং পশ্চিম বর্ধমানে।

বৃষ্টির সম্ভাবনা রয়েছে রবিবার এবং সোমবারও। তবে বৃষ্টি হলেই যে স্বস্তি মিলবে তা কিন্তু নয়। গরম বেশখানিকটাই অনুভূত হবে বলে জানা যাচ্ছে। বৃষ্টির কারণে বাতাসে বাড়বে জলীয় বাষ্পের পরিমাণ। বজায় থাকবে আর্দ্রতাজনিত অস্বস্তি।

আজ কলকাতার সর্বোচ্চ তাপমাত্রা ৩৪.৪ ডিগ্রি সেলসিয়াস এবং সর্বনিম্ন তাপমাত্রা ২৬.৩।

দেখুন অন্য খবর